<classify> MWENYEKITI wa timu ya AFC ya Arusha na meneja wa zamani wa uwanja wa michezo wa Sheikh Amri Abeid mjini hapa, Mashaka Ngwabi amefariki dunia usiku wa kuamkia jana katika hospitali ya rufaa ya Mount Meru.Kwa mujibu wa ndugu wa karibu wa Ngwabi, maziko yalitarajiwa kufanyika jana katika makaburi ya H almashauri ya Jiji la Arusha yaliyoko kata ya Engudoto nje kidogo ya jiji hilo.Meneja wa AFC , Denis Shemtoi na ndugu wa karibu wa marehemu, alisema kuwa kifo cha Ngwabi kimesababishwa na ugonjwa wa tumbo uliokuwa ukimsumbua kabla ya kulazwa katika hospitali hiyo. Shemtoi alisema Ngwabi ameacha pengo kubwa katika tasnia ya wapenzi wa soka Arusha kwani alikuwa kiungo mzuri kwa wachezaji, viongozi na wadau wa soka mkoani. Tumempoteza mmoja ya wapambanaji wa soka mkoani Arusha kamwe pengo lake halitazibika Mungu amlaze mahala pema peponi, alisema Shemtoi. Naye Katibu Mwenezi wa C C M Arusha, Shabani Mdoe alisema kuwa Ngwabi alikuwa mmoja wa wafanyakazi wa chama mkoa na kwamba wamesikitishwa na kifo hicho na kutoa pole kwa familia. Mdoe alisema C C M itashiriki kikamilifu katika shughuli zote za mazishi yaNgwabi. Ngwabi alikuwa mfanyakazi wa C C M Mkoa wa Arusha akiwa Meneja wa Uwanja wa Sheikh Amri Abeid unaomilikiwa na chama kabla ya kuachishwa hivyo hatuna budi kushiriki mazishi hayo, alisema Mdoe.Katibu wa AFC , Fredrick Lyimo alisema viongozi wa timu hiyo wamepata taarifa hiyo kwa mshituko mkubwa kwani mawazo yake bado yalikuwa yakihitajika. Tunaipa pole familia ya Ngwabi katika kipindi hiki kigumu kwani hayo ni mapenzi yake Mola na hayazuiliki kamwe, alisema Lyimo.  <topic>: KITAIFA 